gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl gl gl gl gl sv en sv fr de de gl gl gl gl gl gl gl gl gl gl gl gl es gl gl gl gl gl gl pt gl pt en ca gl gl pt
Vieiros: Galiza Hoxe - 'Un planeta, un corazón, oito millóns de árbores'
Xoves, quinta feira, 29 de setembro de 2022
Contra o quecemento global e a pobreza
A comunidade virtual Tree-Nation pretende crear un parque con forma de corazón no deserto do Sáhara, en Níxer.
Tags: árbores ambiental fame Níxer ONU pobreza Sáhara Tree Nation
Plantación de Tree-Nation en Níxer
Un planeta, un corazón, oito millóns de árbores. Este é o lema de Tree-Nation, unha comunidade virtual que pretende crear un bosque con forma de corazón no deserto do Sáhara, co obxectivo de loitar contra a pobreza e o quecemento global.
Xa que logo, a causa non é só ambiental, senón que tamén busca mellorar o benestar das comunidades locais a través da agricultura, así como tamén a calidade da educación. Outro aspecto que salientan os impulsores deste proxecto é que servirá para a prevención da desertización e a rexeneración da terra.
A idea é unha das varias que forman parte da campaña Plant for the Planet do Programa das Nacións Unidas para o Ambiente (UNEP, nas súas siglas en inglés) que busca plantar 100.000 millóns de árbores durante todo o ano 2007, para reverter en parte os danos causados no planeta pola acción do home.
Tree-Nation ofrece a posibilidade de mercar, regalar, ou 'apadriñar' un exemplar a través da súa web e decidir en que lugar do parque quere que sexa plantado. Ademais, pódese elixir entre diferentes especies, tal como a acacia do Senegal ou o baobab -que oscilan entre os 10 e os 75 euros-, e seguir o seu desenvolvemento a través de coordenadas GPS, mapas e fotos.
O lugar elixido para crear o bosque atópase en Níxer. Este país africano é un dos máis pobres do planeta e dúas terceiras partes do seu territorio forman parte do deserto do Sáhara. No entanto, os promotores de Tree-Nation aseguran que o seu crecemento é posíbel grazas aos depósitos de agua que flúe polo subsolo, xa que o sistema de raíces das plantas atráena cara á superficie.
Por outra banda, a organización humanitaria Acción contra a Fame denunciou este xoves que un de cada sete nenos menores de cinco anos sofre desnutrición aguda en Níxer. Esta situación poderíase agravar a partir deste mes de xuño co comezo da chamada soldadura, o período de escaseza de alimentos que se rexistra entre o esgotamento das reservas familiares da última colleita e o inicio da seguinte.
"Dous anos despois da crise alimentaria que sufriu o país, Níxer vive unha fráxil estabilidade marcada por persistentes taxas elevadas de desnutrición aguda", afirmou a ONG nun comunicado
As dez crises humanitarias máis esquecidas
Países pobres inician na ONU revisión de programa de desenvolvemento
Tres galegos no país máis pobre do mundo
Congo, Chechenia ou Uganda son exemplo das crises "invisíbeis" en 2005
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto